OpenLLM-France/wikimedia huggingface dataset:
# Hemo the Magnificent

Hemo the Magnificent és un llargmetratge d'animació educatiu americà rodat per a la televisió per Frank Capra i William T. Hurtz i difós el 1957.

## Argument

Gràcies a Hemo - un personatge musculat i transparent - i als seus amics els animals, el doctor Frank Baxter i Richard Carlson, als seus propis papers, intenten respondre a diverses preguntes sobre les característiques i la funció de la sang (Hemo = hemoglobina) a l'organisme humà, com «per què la sang és vermella ? », etc.
Animacions il·lustren així el funcionament del cor, dels pulmons, de l'aparell circulatori.

## Comentari

En els anys cinquanta la carrera de Frank Capra comença a volar i, després de dos fracassos punyents, roda Wonders of Life, una sèrie de telefilms educatius patrocinats per la Bell Telephone Company i comprenent Our Mr. Sun, Hemo the Magnificent, The Strange Case Of The Cosmic Rays i The Unchained Goddess.
Aquestes pel·lícules van ser projectades sovint en un marc escolar i Hemo va impressionar els joves espectadors de llavors, poc acostumats a un ús massiu del color a la televisió, aquí molt particularment el vermell.
Avui la pel·lícula ha caducat, i les gràcies metafòriques de l'escenificació que acompanyen les explicacions científiques relativament àrdues poden desconcertar.

## Repartiment (veu)

* Dr. Frank Baxter .... el savi
* Richard Carlson .... el novel·lista
* June Foray.... el cérvol
* Marvin Miller.... Hemo
* Esterlí Holloway.... un ajudant del laboratori

## Premis

* Per al seu treball en aquesta pel·lícula, Harold E. Wellman va obtenir un Premi Emmy el 1958 ("Best Cinematography for Television")

## Enllaços externs

* Fitxa AllMovie(anglès)
* Fiche Dvd Arxivat 2007-11-02 a Wayback Machine. (crítica de Noel Murray, 2003, a Av Club)(anglès)
# Antonio Pacheco Ruiz

Antonio Pacheco Ruiz (3 de gener de 2002), conegut simplement com a Antonio Pacheco és un futbolista valencià que juga com a migcampista a l'Albacete Balompié.

## Trajectòria

Nascut a Callosa de Segura, Alacant, Antonio va implicar-se en el futbol jugant amb les categories de base del Kelme CF i posteriorment es va incorporar als juvenils del Vila-real CF. El 2018 va ser cedit al CE Roda, on va debutar en el futbol professional l'11 de novembre de 2018, entrant com a la segona part del joc en la derrota per 3-0 davant el CE Eldenc, a Tercera Divisió.
El 2020, Pacheco va ascendir a l'equip C del Vila-real també des de la tercera divisió, però també va jugar amb l'equip B, que va estar a la Segona Divisió B durant la temporada. El gener de 2021 va renovar el seu contracte amb l'equip fins al 2025.
El juny de 2022, el Vila-real “B” aconseguiria l'ascens a Segona divisió espanyola, després de guanyar la final del play-off d'ascens davant el Gimnàstic de Tarragona per 2-0 a l'Estadi de Balaídos. La temporada 2022-23 va participar en 31 partits de lliga en els quals va marcar un total de sis gols i també jugaria 8 partits amb l'equip juvenil de la Lliga Juvenil de la UEFA.
El juliol del 2023, Antonio va fitxar amb l'Albacete Balompié, amb contracte fins al 2027.

## Referències

* ↑ Belda, Raúl. «El Eldense vuelve a sacar pecho (3-0)» (en castellà), 11-11-2018. [Consulta: 16 octubre 2023].
* ↑ «Antonio Pacheco acepta el desafío» (en castellà). [Consulta: 16 octubre 2023].

## Enllaços externs

* Perfil a BDFutbol.com
* Antonio Pacheco Ruiz, Fitxa a Soccerway (castellà)
# Putorieae

Putorieae és una tribu de plantes que pertany a la família de les Rubiaceae.

## Gèneres
### Segons NCBI

* Aitchisonia - Choulettia - Plocama - Pterogaillonia

### Segons GRIN

* Plocama Aiton
* Putoria Pers.

## Referències

* ↑ Putorieae a NCBI
* ↑ USDA, ARS, National Genetic Resources Program. Germplasm Resources Information Network - (GRIN) [Base de Datos en Línea]. National Germplasm Resources Laboratory, Beltsville, Maryland. URL: http://www.ars-grin.gov/cgi-bin/npgs/html/gnlist.pl?2870 Arxivat 2015-09-24 a Wayback Machine. (05 January 2014)
# Romain Feillu

Romain Feillu (Châteaudun, 16 d'abril de 1984) és un ciclista francès que fou professional del 2007 al 2019.
Les seves victòries més importants són la París-Bourges i el Tour of Britain, el 2007. Amb tot, cal destacar que el 2008 va vestir el mallot groc del Tour de França durant una etapa.
És germà del també ciclista Brice Feillu.

## Palmarès

* 2006
** 1r al Tour de la Somme
* 2007
** 1r a la París-Bourges
** 1r al Boucles de l'Aulne
** 1r al Tour of Britain
** Vencedor d'una etapa de la Volta a Luxemburg
* 2008
** 1r al Boucles de l'Aulne
* 2009
** 1r al Gran Premi de Fourmies
** Vencedor d'una etapa del Tour de Picardia
** Vencedor d'una etapa del Tour del Llemosí
* 2010
** 1r al Gran Premi de Fourmies
** Vencedor d'una etapa de la Volta a Burgos
** Vencedor d'una etapa del Tour de l'Ain
* 2011
** 1r al Tour de Finisterre
** 1r al Tour de Picardia i vencedor d'una etapa
** Vencedor de 3 etapes del Tour del Mediterrani
** Vencedor d'una etapa de la Volta a Luxemburg
** Vencedor d'una etapa del Circuit de Lorena
* 2014
** Vencedor d'una etapa de la Ronda de l'Oise
* 2015
** 1r a la Ruta Adélie de Vitré

### Resultats al Tour de França

* 2007. Abandona (8a etapa)
* 2008. Abandona (19a etapa). Porta el mallot groc durant 1 etapa
* 2009. Abandona (12a etapa)
* 2011. No surt (12a etapa)
* 2014. 150è de la classificació general

### Resultats al Giro d'Itàlia

* 2012. Abandona (6a etapa)

## Enllaços externs

* Web personal (francès)
* Fitxa de Romain Feillu a sitiodeciclismo.net
# Hemnes

Hemnes és un municipi situat al comtat de Nordland, Noruega. Té 4,503 habitants (2018) i la seva superfície és de 1,588.76 km². El centre administratiu del municipi és el poble de Korgen. Els altres pobles de Hemnes són Bjerka, Bleikvasslia, Hemnesberget, i Sund.
El municipi es troba al sud del Ranfjorden i s'estén cap al sud i a l'est, a la frontera amb Suècia. La Línia de Nordland i la ruta europea E06 creuen Hemnes en el seu camí cap a la ciutat de Mo i Rana, uns 20 quilòmetres al nord-est. L'E06 entra a Hemnes des de Vefsn per l'oest a través del Túnel de Korgfjell.
El Røssvatnet (en sami meridional: Reevhtse) és un llac ampliat per un embassament que es troba parcialment a la part sud de Hemnes. Ha estat un indret d'ocupació humana des de l'Edat de Pedra. La seva àrea de 219 quilòmetres quadrats el converteix en el segon llac més gran de Noruega per superfície. Els altres llacs situats al municipi són Bleikvatnet, Grasvatnet, Stormålvatnet i Stormyrbassenget. La serralada d'Okstindan es troba a Hemnes, inclosa la muntanya d'Oksskolten. La gran glacera d'Okstindbreen es troba al cim de la serralada.

## Referències

* ↑ «Població l'1 de gener de 2018. Tot el país, comtats i municipis» (en anglès). Oficina Central d'Estadístiques de Noruega. [Consulta: 27 desembre 2018].
Viccionari
# Los albañiles

Los albañiles és una pel·lícula de 1976 dirigida per Jorge Fons i protagonitzada per Ignacio López Tarso, Jaime Fernández i José Alonso. El guió de la pel·lícula, a càrrec de Luis Carrión i Jorge Fons, està basat en la novel·la homònima de Vicente Leñero. En 1977 la pel·lícula va rebre l'Ós de Plata en el 27è Festival Internacional de Cinema de Berlín.

## Sinopsi

Don Jesús, un ancià vigilant d'un edifici en construcció és assassinat. La recerca policíaca que sorgeix després dels fets revela no solament les possibles causes del crim, on tots els testimonis semblen tenir motius per matar Don Jesús, sinó també un rerefons de rancor en el qual la corrupció i les injustícies tenen un paper determinant.

## Repartiment

* Ignacio López Tarso - Don Jesús
* Jaime Fernández - Pérez Gómez
* José Alonso - Federico
* Salvador Sánchez - Chapo Álvarez
* José Carlos Ruiz - Jacinto Martínez
* Katy Jurado - Josefina
* Adalberto Martínez - Patotas
* Salvador Garcini - Sergio García
* José Luis Flores - Isidro
* Yara Patricia - Celerina (as Yara Patricia Palomino)
* Eduardo Cassab - Munguía
* Guillermo Gil - Valverde
* Ramón Menéndez - Policía Dávila
* Yolanda Rigel - Secretaria
* Gerardo Zepeda - Marcial
* Mario García González - Delegado

## Referències

* ↑ «Berlinale 1977: Prize Winners». berlinale.de. Arxivat de l'original el 2 de maig 2014. [Consulta: 25 juliol 2010].
* ↑ Los albañiles, cinema22
# Myoxocephalus sinensis

Myoxocephalus sinensis és una espècie de peix pertanyent a la família dels còtids.

## Hàbitat

És un peix d'aigua dolça, demersal i de clima temperat.

## Distribució geogràfica

Es troba a Àsia: la Xina.

## Observacions

És inofensiu per als humans.

## Referències

* ↑ Catalogue of Life (anglès)
* ↑ The Taxonomicon (anglès)
* 1 2 3 FishBase (anglès)
* ↑ Zhu, S.-Q., 1995. Synopsis of freshwater fishes of China. Jiangsu Science and Technology Publishing House i-v + 1-549.

## Bibliografia

* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Romain Combaud

Romain Combaud (Saint-Doulchard, 1 d'abril de 1991) és un ciclista francès, professional des del 2015. Actualment corre a l'equip Team DSM.

## Palmarès

* 2012
** Vencedor d'una etapa del Tour de Mareuil-Verteillac-Riberac
* 2013
** 1r als Boucles du Haut-Var
** Vencedor d'una etapa del Tour de Moselle
* 2014
** 1r als Boucles du Haut-Var
** 1r al Gran Premi Gilbert Bousquet
** 1r als Boucles guégonnaises
** 1r al Gran Premi de Boussière-sur-Sambre
** Vencedor d'una etapa del Tour del Franc Comtat
** Vencedor d'una etapa del Tour Nivernais Morvan

### Resultats al Giro d'Itàlia

* 2022. 104è de la classificació general

### Resultats a la Volta a Espanya

* 2023. 119è de la classificació general

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Almucs de Castelnau

Almucs de Castelnau o Castelnou va ser una trobairitz de la primera meitat del segle xiii, nascuda en algun lloc proper a Avinyó, a la Provença. El seu nom també es pot trobar com a Almuc, Amucs, Almois, Almurs, o Almirs.

## Vida

Almucs de Castelnau era una dama del Gavaldà, probablement sortida de la família de Castelnau-Randon, de les baronies del Gavaldà.
Es creu que era la muller de Guigue de Castelnau-Randon i, doncs, la mare de Guilhem de Castelnau, nascut el 1219.
Dels seus escrits, ens resta només una cobla que intercanvià amb Iseut de Capio. L'estrofa es troba inserida en la razó que explica les dues cobles intercanviades. En la primera cobla reproduïda, Iseut demana a Almucs que perdoni Gui, senyor de Tornon i cavaller d'Iseut, que havia comès "una gran culpa" contra Almucs. Però Gui, tanmateix, no es penedeix ni busca perdó. Almucs respon amb aquesta cobla que es reprodueix més avall.
El text de la razó i les cobles es troba només en el cançoner H, que conté també dues miniatures amb retrats de les trobairitz.
Sovint se la confon amb Azalais d'Altier, també trobairitz, sortida de la noblesa gavaldanesa.

## Obra

* (20,1) Dompna n'Iseuz, s'ieu saubes

### Traducció al català

    «Dama Iseut, si sabés
    que ell se'n penedeix de l'equívoc
    tan gran que ha comès amb mi,
    seria just que jo tingués pietat d'ell;
    però ell no vol pas reconèixer el seu tort: i jo no puc tenir-ne pietat.
    Però si vos el conduïu al penediment
    ràpid podreu fer-me canviar.»

## Referències

* ↑ La miniatura d'Almucs es pot veure també aquí: http://troubadours.byu.edu/Miniatures/Miniature%2020.htm
* ↑ Una explicació sobre la numeració de la poesia trobadoresca d'acord amb el repertori de Pillet i Carstens es troba a l'article Alfred Pillet.

## Bibliografia

* Clovis Brunel, Almois de Châteauneuf et Iseut de Chapieu, In: Annales du Midi 28 (1916), pàg. 462-471.
* Pierre Bec, Chants d'amour des femmes-troubadours. París: Stock, 1995, pàg. 121-124.
* Alfred Pillet / Henry Carstens, Bibliographie der Troubadours von Dr. Alfred Pillet [...] ergänzt, weitergeführt und herausgegeben von Dr. Henry Carstens. Halle : Niemeyer, 1933 [Almucs de Castelnau és el número PC 20].
* Favati, Guido (editor), Le biografie trovadoriche, testi provenzali dei secc. XIII e XIV, Bologna, Palmaverde, 1961, p. 301.
* Martí de Riquer, Vidas y retratos de trovadores. Textos y miniaturas del siglo XIII, Barcelona, Círculo de Lectores, 1995 p. 222-223 [Reproducció de la razó, amb traducció a l'espanyol, i miniatura del cançoner H].

## Vegeu també

* Llista de trobadors i trobairitz.

## Enllaços externs

* http://troubadours.byu.edu/PC/PC-020/20%20-%20Almois%20de%20Castelnou.htm
# Breitscheidplatz

Breitscheidplatz és una plaça pública de la ciutat de Berlín, Alemanya. Junt a l'avinguda Kurfürstendamm, marca el centre de l'antic Berlín Occidental.
Breitscheidplatz se situa en el districte de Charlottenburg, prop del Jardí Zoològic de Berlín i la vora sud-oest del Tiergarten. Està al cantó de Kurfürstendamm i la seua continuació cap a l'est, Tauentzienstraße, que porta cap a Schöneberg i els grans magatzems Kaufhaus des Westens a Wittenbergplatz. L'edifici Europa-Center tanca la Breitscheidplatz per l'est. Al seu centre hi ha l'Església Memorial Kaiser Wilhelm, amb la seua característica torre derruïda per un bombardeig a la Segona Guerra Mundial.
Després de la Primera Guerra Mundial, la plaça va ser punt de trobada per als bohemis. El 1928 la plaça albergava un conjunt de cinemes, teatres i altres establiments comercials, i alguns empresaris havien cercat convertir-la en la Broadway berlinesa.
En la vesprada del 19 de desembre de 2016, la plaça, que albergava un mercat nadalenc, va ser l'escenari d'un atemptat reclamat per l'Estat Islàmic en el qual un terrorista va realitzar un atropellament massiu amb un camió, matant a 12 persones i ferint-ne a altres 49.

## Referències

* ↑ Janet Ward, Weimar Surfaces: Urban Visual Culture in 1920s Germany, Weimar and now 27, Berkeley: University of California, 2001, ISBN 9780520222991, p. 181–83.
* ↑ «IS reklamiert Anschlag für sich». Spiegel. [Consulta: 21 desembre 2016].
* ↑ «Lkw rast in Weihnachtsmarkt - Polizei geht von Vorsatz aus». Spiegel. [Consulta: 21 desembre 2016].

## Vegeu també

* Atemptat de Berlín de desembre de 2016

## Enllaços externs

* Webcam a Breitscheidplatz
* Web de l'Europa-Center
# Halichoeres chrysus

Halichoeres chrysus és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 12 cm de longitud total.

## Distribució geogràfica

Es troba des de Salomó fins al sud del Japó, Tonga i Nova Gal·les del Sud (Austràlia). És substituït per Halichoeres leucoxanthus a l'Índic.

## Referències

* 1 2 FishBase (anglès)

## Bibliografia

* Helfman, G., B. Collette i D. Facey: The diversity of fishes. Blackwell Science, Malden, Malden, Massachusetts (Estats Units), 1997.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald (1985).
# Arnett Gardens FC

L'Arnett Gardens FC és un club de futbol jamaicà de la ciutat de Kingston.

## Història

El club pertany a la comunitat d'Arnett Gardens, al sud de Kingston. Nasqué de la fusió dels clubs All Saints i Jones Town Football l'any 1977. L'any següent guanyà la seva primera lliga. Després d'uns anys dolents tornà a renéixer als anys 2000 amb nous campionats. A més de seguidors de la seva comunitat, el club rep el suport de les comunitats veïnes de Jones Town, Craig Town, Hannah Town, i Admiral Town.

## Futbolistes destacats

* Chris Diaz
* Winston Griffiths
* Gregory Messam
* Walter Boyd
* Onandi Lowe
* Leon Strickland

## Palmarès

* Lliga jamaicana de futbol:
** 1978, 2001, 2002

## Referències

* ↑ «Jamaica - List of Champions». RSSSF. [Consulta: 9 febrer 2019].

## Enllaços externs

* Perfil a Golocaljamaica Arxivat 2007-12-27 a Wayback Machine.
# Myoxocephalus tuberculatus

Myoxocephalus tuberculatus és una espècie de peix pertanyent a la família dels còtids.

## Hàbitat

És un peix marí, demersal i de clima temperat que viu entre 0-112 m de fondària.

## Distribució geogràfica

Es troba al mar d'Okhotsk.

## Observacions

És inofensiu per als humans.

## Referències

* ↑ The Taxonomicon (anglès)
* 1 2 3 FishBase (anglès)
* ↑ Parin, N.V., V.V. Fedorov i B.A. Sheiko, 2002. An annotated catalogue of fish-like vertebrates and fishes of the seas of Russia and adjacent countries: Part 2. Order Scorpaeniformes. J. Ichthyol. 42(Suppl.1):S60-S135.
* ↑ Fedorov, V.V., I.A. Chereshnev, M.V. Nazarkin, A.V. Shestakov i V.V. Volobuev, 2003. Catalog of marine and freswater fishes of the northern part of the Sea of Okhotsk. Vladivostok: Dalnauka, 2003. 204 p.

## Enllaços externs

* AQUATAB
# Putney

«Putney» té aquests significats:
* Putney (Geòrgia), concentració de població designada pel cens dels Estats Units a l'estat de Geòrgia.
* Putney (Vermont), població dels Estats Units a l'estat de Vermont.
* Putney (Londres), barri de Londres, al districte de Wandsworth.
# Andreuot d'Arborea

Andreuot d'Arborea fou fill il·legítim de Joan d'Arborea i de Vera Cappai. Va succeir al seu pare després del 1295 associat a son germà Marià III d'Arborea i ambdós sota regència encara de Tosorat Uberti. Va morir després del 3 d'abril de 1308. No se li coneix descendència.

## Referències

* ↑ Francesco Cesare Casula, La Storia di Sardegna, Sàsser, 1991, Carlo Delfino Editore.
# Rossend Calvet i Mata

Rossend Calvet i Mata (Igualada, 1896 - Barcelona, 13 d'abril de 1986) fou un atleta, periodista i dirigent esportiu català.
Estigué vinculat tota la seva vida al FC Barcelona, primer com a atleta i més tard com a secretari del club. Com a atleta començà la seva carrera el 1914 amb 17 anys. Fou campió d'Espanya de cros amb la selecció catalana el 6 de febrer de 1916, cursa en la qual acabà cinquè. A més fou tercer el 1917, segon el 1918 i cinquè el 1919. Fou el campió de la primera cursa Jean Bouin l'any 1920. A la pista fou campió de Catalunya als 800m els anys 1916 i 1917, als 1500m el 1918 i dels 5000m el mateix 1918. Un cop retirat va exercir d'entrenador d'atletes. En la tasca dirigent fou un dels impulsors de la cursa Jean Bouin i de la Federació Catalana d'Atletisme el 1915 i de la secció d'atletisme del Futbol Club Barcelona. Com a periodista fou redactor del setmanari El Sport i de Jornada Deportiva.
Des de l'any 1917 comença a treballar al FC Barcelona, primer com a secretari tècnic i posteriorment com a secretari general. Durant la Guerra Civil espanyola tingué una tasca molt rellevant al capdavant del club. Amb l'assassinat del president del club Josep Sunyol es creà una comissió gestora amb la presència de Rossend Calvet que aconseguí mantenir viu el club. Organitzà la gira americana que el club realitzà durant aquests anys, marxant com a delegat de l'expedició.
Retornà a Barcelona després d'un bombardeig que destruí el local social del club al número 333 del carrer Consell de Cent, juntament amb el conserge Josep Cubells i altres empleats, i gran quantitat de trofeus i documents del club Estigué vinculat al club fins a la seva jubilació el 1963.

## Palmarès
### Campionat de Catalunya

* 800 metres llisos: 1916, 1917
* 1.500 metres llisos: 1908
* 5.000 metres llisos: 1908

## Referències

* ↑ «Falleció Rossend Calvet». Mundo Deportivo, 14-04-1986.
* ↑ «Rossend Calvet i Mata». Gran Enciclopèdia Catalana. Barcelona: Grup Enciclopèdia Catalana.
* ↑ «Adiós a un pionero». Mundo Deportivo, 15-04-1986.
* ↑ «Rossend Calvet primer ganador y mito azulgrana». Mundo Deportivo, 03-11-2012.
* ↑ «Comissió Gestora (1936-1939)». FC Barcelona. [Consulta: 20 agost 2012].
* ↑ «Rossend Calvet: el superfuncionario del Barça (Barcelona, 1896-1986).». CIHEFE, Fernando Cuesta Fernández, 01-04-2010.
* ↑ «Campionat de Catalunya». fcatletisme.cat. Arxivat de l'original el 2016-10-20. [Consulta: 7 setembre 2016].
# Pericoma calcifera

Pericoma calcifera és una espècie d'insecte dípter pertanyent a la família dels psicòdids que es troba a Europa: França.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Muséum National d'Histoire Naturelle, 2003-2012 (francès)
* ↑ TELA INSECTA - Le réseau de l'entomologie Francophone Arxivat 2016-03-03 a Wayback Machine. (francès)
* ↑ Global Species Arxivat 2016-03-03 a Wayback Machine. (anglès)
* ↑ Fauna Europaea (anglès)
* ↑ PESI (anglès)

## Enllaços externs

* BioLib (anglès)
# Halichoeres brownfieldi

Halichoeres brownfieldi és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 15 cm de longitud total.

## Distribució geogràfica

Es troba a Austràlia Occidental.

## Referències

* 1 2 FishBase (anglès)

## Bibliografia

* Helfman, G., B. Collette i D. Facey: The diversity of fishes. Blackwell Science, Malden, Malden, Massachusetts (Estats Units), 1997.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald (1985).
# Aspasi (filòsof)

Aspasi (en llatí Aspasius, en grec antic Ἀσπάσιος) va ser un filòsof peripatètic romà que va viure als segles I i II.
Boeci, que menciona freqüentment les seves obres, diu que va escriure comentaris a la majoria d'obres d'Aristòtil. Menciona expressament De Interpretatione, Physica, Metaphysica, Categoriae i Ètica a Nicòmac. El darrer es conserva en part.
Per Porfiri sabem que Aspasi també va escriure comentaris sobre les obres de Plató, i que els seus comentaris sobre Aristòtil van ser utilitzats a l'escola de Plotí.

## Referències

* ↑ [https://quod.lib.umich.edu/m/moa/acl3129.0001.001/402?rgn=full+text;view=image;q1=Aspa+siusSmith,+William+(ed.).+Dictionary+of+Greek+and+Roman+Biography+and+Mythology.+Vol.+I.++Boston:+Little,+Brown,+&+Comp.,+1867,+p. 387. ]
# Lucas Achtschellinck

Lucas Achtschellinck (Brussel·les, 16 de gener de 1626 - Brussel·les, 12 de maig de 1699), va ser un pintor barroc flamenc, especialitzat en la pintura de paisatge.
Va néixer a Brussel·les on va ser batejat el 16 de gener de 1605. Va entrar com a aprenent de Pieter van der Borcht IV el 1639 i va aprendre la tècnica de la pintura de paisatge amb Lodewijk de Vadder. El 1657 va ser aprovat com a mestre a la seva ciutat natal, on entre 1687 i 1689 va exercir el càrrec de degà de la corporació. Va tenir com a deixeble a Theobald Michau.
Influït per Jacques d'Arthois, els seus paisatges, inspirats en el bosc de Soignes, segueixen els efectes atmosfèrics dels paisatges de Rubens, amplificant el seu valor pictòric i decoratiu per la utilització de subtils gradacions de color. D'ell es coneixen alguns paisatges animats amb escenes bíbliques pintats per a esglésies i convents i, com en altres casos, és possible que col·laborés amb altres mestres, als quals va poder proporcionar els fons de paisatge a més d'ocupar-se en l'execució de cartrons per a tapissos.

## Referències

* ↑ RKD
* ↑ Vlieghe, p. 307.

## Bibliografia

* Vlieghe, Hans, Arte y arquitectura flamenca, 1585-1700, Madrid, Cátedra, 2000, ISBN 84-376-1842-8
# Nameless Gangster

Nameless Gangster (títol original en coreà, 범죄와의 전쟁: 나쁜놈들 전성시대) és una pel·lícula de gàngsters de Corea del Sud del 2012 dirigida per Yoon Jong-bin protagonitzada per Choi Min-sik i Ha Jung-woo. La pel·lícula està ambientada a la dècada del 1980 i 1990 a Busan, quan la corrupció i el crim estaven tan estesos que el govern li va declarar la guerra el 1990. S'ha doblat al català.
Time va elogiar la pel·lícula i la va qualificar de "la pel·lícula de la màfia coreana de la qual Martin Scorsese n'estaria orgullós".

## Referències

* ↑ Jung, Hyun-mok. «Controversial director tackles corruption in Nameless Gangster». Korea JoongAng Daily, 17-02-2012. Arxivat de l'original el 20 April 2012. [Consulta: 18 novembre 2012].
* ↑ «Nameless gangster». Goita què fan, ara!. [Consulta: 16 juny 2024].
* ↑ Templin, Jacob (10 April 2012). «Nameless Gangster: The Korean Mob Film Scorsese Would Be Proud Of». Time.